CELEX: 52017PC0297
Language: sl
Date: 2017-06-09
Title: Predlog SKLEP SVETA o spremembi Sklepa Sveta št. 189/2014/EU o dovoljenju Franciji, da uporabi znižano stopnjo nekaterih posrednih davkov na „tradicionalni“ rum, proizveden na Guadeloupu, v Francoski Gvajani, na Martiniku in Reunionu, ter o razveljavitvi Odločbe 2007/659/ES

EVROPSKA KOMISIJA
            Bruselj, 9.6.2017
            COM(2017) 297 final
            2017/0127(CNS)
            Predlog
            SKLEP SVETA
            o spremembi Sklepa Sveta št. 189/2014/EU o dovoljenju Franciji, da uporabi znižano stopnjo nekaterih posrednih davkov na „tradicionalni“ rum, proizveden na Guadeloupu, v Francoski Gvajani, na Martiniku in Reunionu, ter o razveljavitvi Odločbe 2007/659/ES
            
               
         
         
            
               OBRAZLOŽITVENI MEMORANDUM
            
            
               Za tradicionalni rum iz francoskih najbolj oddaljenih regij že od leta 1923 velja sistem specifične trošarine na trgu celinske Francije. To odraža strategijo za dolgoročno davčno pomoč, ki temelji na ugotovitvi, da se – razen v izrednih letih močne rasti – svetovni trg ruma precej konstantno povečuje (približno 3,2 %), in na prilagoditvi količin, ki so upravičene do tega sistema specifične trošarine, tej stopnji rasti, da bi zagotovili dolgoročno konkurenčnost sektorja sladkorni trs-sladkor-rum v najbolj oddaljenih francoskih regijah. Od vzpostavitve notranjega trga in uskladitve trošarin v Evropi se je ta sistem specifične trošarine s soglasjem Evropske unije še naprej uporabljal.  Trenutno veljavni sistem, ki omogoča nadaljnjo uporabo, je bil uveden z Odločbo 2002/166/ES z dne 18. februarja 2002 o dovoljenju Franciji, da podaljša uporabo znižane trošarinske stopnje za „tradicionalni“ rum, proizveden v njenih čezmorskih departmajih
                  1
               , da bi se upoštevala reorganizacija skupne ureditve trgov v sektorju sladkorja v letu 2001 in ukinitev carinske zaščite za žgane pijače v letu 2003. Z Odločbo 2002/166/ES je bilo ugotovljeno tudi, da ukrepi Skupnosti in nacionalni ukrepi, ki so že bili sprejeti za izboljšanje konkurenčnosti sektorja sladkorni trs-sladkor-rum v najbolj oddaljenih francoskih regijah, še vedno ne zadostujejo za doseganje stopnje konkurenčnosti, ki Franciji omogoča prilagoditev davkov na tradicionalni rum, proizveden v francoskih čezmorskih departmajih. 
            
            
            
               Odločba 2002/166/ES je omejila uporabo znižane trošarinske stopnje na letno kvoto 90 000 hektolitrov čistega alkohola, ki ustreza tradicionalnim trgovinskim tokovom, registriranim v zadnjih letih pred sprejetjem Odločbe, ne da bi upoštevala stopnjo rasti. Avtorji Odločbe 2002/166/ES so bili prepričani, da bo za vzpostavitev pravne varnosti za gospodarske subjekte sektorja sladkorni trs-sladkor-rum, ob upoštevanju trajanja amortizacije opreme in zgradb, fiksna letna kvota v višini 90 000 hektolitrov, ki se uporablja za obdobje sedmih let, od 1. januarja 2003 do 31. decembra 2009, zadoščala.
            
            
            
               Svet je že spremenil Odločbo 2002/166/ES, in sicer z Odločbo 2007/659/ES
                  2
                z dne 9. oktobra 2007, s katero je retroaktivno uvedel letno kvoto 108 000 hektolitrov čistega alkohola, ki se je uporabljala od 1. januarja 2007 do 31. decembra 2012. Odločba 2007/659/ES prav tako ugotavlja (uvodna izjava 9), da se je zgolj zaradi trga celinske Francije, kjer za rum iz čezmorskih departmajev velja posebni davčni režim, ki omogoča delno nadomestitev njegove visoke prodajne cene, sektor ruma v čezmorskih departmajih lahko obdržal.
            
            
            
               S Sklepom Sveta št. 896/2011/EU
                  3
                z dne 19. decembra 2011 je bila Odločba 2007/659/ES spremenjena s skrajšanjem obdobja, za katerega velja kvota v višini 108 000 hektolitrov, za dve leti, do 31. decembra 2010, in z uvedbo letne kvote 120 000 hektolitrov čistega alkohola za obdobje med 1. januarjem 2011 in 31. decembrom 2013. 
            
            
               V Sklepu Sveta št. 896/2011/EU z dne 19. decembra 2011 (uvodna izjava 5) je Svet menil, da bi kvota, za katero se lahko uporablja trošarinska stopnja, ki je nižja od polne stopnje, morala omogočiti letno stopnjo rasti v višini 3,2 % oziroma 4,3 % za nekatera leta z visoko stopnjo rasti. Seveda ta Sklep ne uvaja kakršne koli prihodnje pravne obveznosti Sveta in Komisije. Vendar je treba ugotoviti, da te stopnje rasti že več kot 25 let predstavljajo gospodarske elemente, ki so najstabilnejši in najbližji dejanskemu stanju v gospodarstvu:
            
            
               „[...] [treba] bi bilo ponovno pregledati količine ‚tradicionalnega“ ruma s poreklom iz čezmorskih departmajev, ki so ob dajanju v promet na ta trg upravičene do znižane trošarinske stopnje, ker je treba okrepiti konkurenčnost ‚tradicionalnega‘ ruma iz čezmorskih departmajev na trgu v celinski Franciji z namenom ohranitve sektorja sladkorni trs–rum v teh departmajih. Ob upoštevanju predvidenega povečanja za leto 2011 bi bilo zaradi zagotavljanja kontinuitete zato treba letno kvoto 108 000 hektolitrov, določeno v Odločbi 2007/659/ES, povečati na 120 000 hektolitrov, kar bi moralo vključevati kvoto za leto 2011. S takim povečanjem bi bilo mogoče pokriti 4,3 % letno povečanje, kar je nekaj več od 3,2 % povečanja, ugotovljenega v obdobju 2007–2010.“
            
            
               Sklep št. 189/2014/EU
                  4
                razveljavlja in nadomešča Sklep št. 896/2011/EU ter omejuje letno kvoto na 120 000 hektolitrov čistega alkohola za obdobje med 1. januarjem 2010 in 31. decembrom 2020. Kvota iz Sklepa št. 189/2014/EU ne odraža v celoti stopnje rasti, predvidene v Sklepu št. 896/2011/EU. Poleg tega je določitev letne kvote na 120 000 hektolitrov čistega alkohola za daljše obdobje 10 let povečala razkorak med stopnjami rasti, ki jih je predvidel Svet leta 2011, in kvotami, ki so na voljo.
            
            
            
                     
                        Leto
                     
                  
                  
                     
                        Predvidena stopnja rasti
                     
                  
                  
                     
                        Potrebe na koncu leta glede na predvideno stopnjo (v hektolitrih čistega alkohola)
                     
                  
                  
                     
                        Kvote, ki so na voljo (v hektolitrih čistega alkohola)
                     
                  
                  
                     
                        Odločba/Sklep ES/EU
                     
                  
               
                     
                        2002
                     
                  
                  
                     
                        0 %
                     
                  
                  
                     
                        90 000
                     
                  
                  
                     
                  
                  
                     
                        2002/166
                     
                  
               
                     
                        2003
                     
                  
                  
                     
                        3,2 %
                     
                  
                  
                     
                        92 880
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2004
                     
                  
                  
                     
                        3,2 %
                     
                  
                  
                     
                        95 852
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2005
                     
                  
                  
                     
                        3,2 %
                     
                  
                  
                     
                        98 919
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2006
                     
                  
                  
                     
                        3,2 %
                     
                  
                  
                     
                        102 084
                     
                  
                  
                     
                        90 000
                     
                  
                  
                     
                        2002/166
                     
                  
               
                     
                        2007
                     
                  
                  
                     
                        3,2 %
                     
                  
                  
                     
                        105 351
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2008
                     
                  
                  
                     
                        3,2 %
                     
                  
                  
                     
                        108 722
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2009
                     
                  
                  
                     
                        3,2 %
                     
                  
                  
                     
                        112 201
                     
                  
                  
                     
                        90 000
                     
                     
                        108 000
                     
                     
                        108 000
                     
                  
                  
                     
                        2002/166
                     
                     
                        2007/659
                     
                     
                        2011/896
                     
                  
               
                     
                        2010
                     
                  
                  
                     
                        3,2 %
                     
                  
                  
                     
                        117 025
                     
                  
                  
                     
                        108 000
                     
                     
                        108 000
                     
                  
                  
                     
                        2007/659
                     
                     
                        2011/896
                     
                  
               
                     
                        2011
                     
                  
                  
                     
                        4,3 %
                     
                  
                  
                     
                        122 057
                     
                  
                  
                     
                        108 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                  
               
                     
                        2012
                     
                  
                  
                     
                        4,3 %
                     
                  
                  
                     
                        127 306
                     
                  
                  
                     
                        108 000
                     
                     
                        120 000
                     
                     
                        120 000
                     
                  
                  
                     
                        2007/659
                     
                     
                        2011/896
                     
                     
                        189/2014
                     
                  
               
                     
                        2013
                     
                  
                  
                     
                        4,3 %
                     
                  
                  
                     
                        131 379
                     
                  
                  
                     
                        120 000
                     
                     
                        120 000
                     
                  
                  
                     
                        2011/896
                     
                     
                        189/2014
                     
                  
               
                     
                        2014
                     
                  
                  
                     
                        3,2 %
                     
                  
                  
                     
                        135 583
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2015
                     
                  
                  
                     
                        3,2 %
                     
                  
                  
                     
                        139 922
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2016
                     
                  
                  
                     
                        3,2 %
                     
                  
                  
                     
                        144 400
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2017
                     
                  
                  
                     
                        3,2 %
                     
                  
                  
                     
                        149 020
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2018
                     
                  
                  
                     
                        3,2 %
                     
                  
                  
                     
                        153 789
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2019
                     
                  
                  
                     
                        3,2 %
                     
                  
                  
                     
                        158 710
                     
                  
                  
                     
                        120 000
                     
                  
                  
                     
                        189/2014
                     
                  
               
                     
                        2020
                     
                  
                  
                     
                        3,2 %
                     
                  
                  
                     
                        163 789
                     
                  
                  
                     
                        120 000
                     
                  
                  
                     
                        189/2014
                     
                  
               
               Posledično proizvajalci tradicionalnega ruma niso mogli v zadostni meri dostopati do trga celinske Francije. Predvidene stopnje rasti so leta 2016 omogočile kvoto 144 400 hektolitrov čistega alkohola, medtem ko je bila kvota omejena na 120 000 hektolitrov čistega alkohola. Zato retroaktivno povečanje kvote za leto 2016 na 144 000 hektolitrov čistega alkohola omogoča uskladitev kvote s stopnjami rasti, ki jih je Svet že predvidel.
            
            
               Nujnost povečanja je očitna; kvota 120 000 hektolitrov čistega alkohola za leto 2016 je bila uporabljena že pred koncem leta 2016 in brez retroaktivnega povečanja te kvote od 1. januarja 2016 bo škoda za proizvajalce velika in najverjetneje nepopravljiva. Razmerja med proizvajalci ruma in velikimi trgovci na drobno so v Franciji urejena z letnimi pogodbami, ki določajo obveznost dobavljenih letnih količin, nakupno ceno ter morebitna povračila in promocije. Iztek veljavnosti kvot prinaša povišanje davka za nazaj, in sicer za količine, ki presegajo kvoto, medtem ko proizvajalci ne morejo na začetku leta predvideti, ko se sklepajo sporazumi, kakšna je verjetnost, da bodo kvote presežene in v kakšnem obsegu. Glede na to, da je bila nakupna cena določena na začetku leta na podlagi znižane obdavčitve, je zvišanje davkov zaradi prekoračitve kvote pred iztekom leta tveganje, s katerim se morajo proizvajalci ruma soočiti. To tveganje je se je leta 2016 uresničilo. Brez retroaktivnega povečanja kvote bodo proizvajalci ruma utrpeli velike izgube v zvezi s količinami, ki presegajo kvoto.
            
            
               Poleg tega bi nepovečanje kvote oslabilo položaj proizvajalcev ruma v najbolj oddaljenih francoskih regijah na ravni njihove poslovne strategije za leto 2017; ker ni mogoče predvideti, kdaj se bo iztekla veljavnost kvot za leto 2017, bi morali odstopiti od ponujanja ruma med promocijami ob koncu leta.
            
            
               Nujno potrebo po povečanju dodatno povečujejo gospodarske okoliščine; izvoz tradicionalnega ruma iz Guadeloupa, Francoske Gvajane, Martinika in Reuniona v Evropsko unijo se je zmanjšal. V letih od 2005 do 2011 se je izvoz tradicionalnega ruma s poreklom iz teh regij v Evropsko unijo povečal s 155 559 hektolitrov čistega alkohola v letu 2005 na 205 482 hektolitrov čistega alkohola v letu 2011. Ta izvoz se je od leta 2012 močno zmanjševal. Leta 2012 je izvoz znašal 189 928 hektolitrov čistega alkohola, leta 2013 se je nekoliko povečal (190 382 hektolitrov čistega alkohola), leta 2014 spet zmanjšal na 179 755 hektolitrov čistega alkohola, čemur je sledilo rahlo izboljšanje v letu 2015 (180 482 hektolitrov čistega alkohola). 
            
            
               Tako veliko zmanjšanje je mogoče pojasniti predvsem s padcem izvoza tradicionalnega ruma iz otoka Reunion, ki je največji proizvajalec tradicionalnega ruma med najbolj oddaljenimi regijami, v EU. Med letoma 2005 in 2011 se je izvoz tradicionalnega ruma iz  otoka Reunion povečal s 60 092 hektolitrov čistega alkohola v letu 2005 na 87 314 hektolitrov čistega alkohola v letu 2011. Ta izvoz se je od leta 2012 močno zmanjševal, in sicer je v letu 2012 znašal 69 491 hektolitrov čistega alkohola , leta 2013 se je nekoliko povečal (74 702 hektolitrov čistega alkohola), nato je leta 2014 znašal 63 240 hektolitrov čistega alkohola in 58 890 hektolitrov čistega alkohola leta 2015. 
            
            
               Do upada pošiljk tradicionalnega ruma iz teh najbolj oddaljenih regij v celinsko Evropo je v glavnem prišlo zaradi izgube tržnih deležev lahkega ruma v Nemčiji v korist proizvajalcev iz tretjih držav. Leta 2008 je prodaja lahkega ruma iz navedenih najbolj oddaljenih regij v Nemčiji znašala 46 065 hektolitrov čistega alkohola. Prodaja je leta 2014 znašala le 22 885 hektolitrov čistega alkohola, leta 2015 pa samo še 17 091 hektolitrov čistega alkohola.
            
         
         
            
               Na tej stopnji ni mogoče izključiti, da je neskladje med kvotami, ki ustrezajo stopnjam rasti, ki sta jih predvidela Komisija in Svet, ter kvotami, ki so dejansko odobrene, imelo vpliv na te dogodke. Ta analiza bo izvedena v okviru prihodnje revizije Sklepa št. 189/2014/EU. 
            
            
               Opozoriti je tudi treba, da se je poraba ruma iz tretjih držav, vključno z rumom iz držav AKP (afriške, karibske in pacifiške države), v Franciji veliko bolj razvila kot poraba ruma iz Guadeloupa, Francoske Gvajane, Martinika in Reuniona. Celotna poraba ruma iz tretjih držav je v letu 2013 znašala 20 733 hektolitrov čistega alkohola, nato se je leta 2014 povečala na 22 679 hektolitrov čistega alkohola in leta 2015 na 26 147 hektolitrov čistega alkohola. Dajanje tradicionalnega ruma, proizvedenega v zadevnih najbolj oddaljenih regijah, v promet se je v Franciji v tem obdobju malenkost povečalo; leta 2013 je znašalo 115 438 hektolitrov čistega alkohola,leta 2014 se je povečalo na 119 066 hektolitrov čistega alkohola in leta 2015 na 120 000 hektolitrov čistega alkohola.
            
            
               Neodvisna gospodarska analiza, ki so jo izvedle službe Komisije in je bila zaključena julija 2016, je ugotovila, da uvoženi tradicionalni rum iz Guadeloupa, Francoske Gvajane, Martinika in Reuniona v Francijo predstavlja le majhen del skupne porabe alkohola v Franciji (med 1 % in 2 %) in da zato znižana stopnja za rum ne bi smela povzročiti izkrivljanja konkurence na trgu ruma v Franciji. V teh okoliščinah je vpliv tega uvoza na delovanje enotnega trga še manj verjeten. 
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               
                  Francoski organi so 22. septembra 2016 zaprosili Komisijo, naj predstavi predlog za tehnično prilagoditev Sklepa Sveta št. 189/2014/EU z dne 20. februarja 2014, ki bi letno kvoto 120 000 hektolitrov čistega alkohola povečala na 144 000 hektolitrov čistega alkohola. Zahtevku je bilo priloženo poročilo, ki utemeljuje zahtevano prilagoditev.
               
            
            
               •Skladnost z veljavnimi predpisi s področja zadevne politike
            
            
               
                  Ta pobuda ustreza prednostnim nalogam, določenim v političnih smernicah iz člena 349 Lizbonske pogodbe. Ta člen priznava, da strukturno pogojene socialne in gospodarske razmere v najbolj oddaljenih regijah, med katere spadajo Guadeloupe, Francoska Gvajana, Martinik in Reunion, poslabšujejo dejavniki, kot so oddaljenost, otoška lega, majhnost, težavna topografija in podnebje ter gospodarska odvisnosti od majhnega števila izdelkov, ki zaradi svoje stalnosti in součinkovanja močno otežujejo njihov razvoj. Zato navedeni člen 349 določa, da Svet na predlog Komisije in po posvetovanju z Evropskim parlamentom sprejme posebne ukrepe, katerih cilj je predvsem določiti pogoje uporabe Pogodb za te regije, vključno s skupnimi politikami. Cilj povečanja kvot je ustvarjanje in ohranjanje delovnih mest ter gospodarske rasti in naložb v sektorju sladkorja iz sladkornega trsa in ruma. To povečanje krepi enotni trg in povečuje dostop gospodarskih subjektov s sedežem v navedenih najbolj oddaljenih regijah do navedenega trga, in sicer s preprečevanjem prikrajšanosti, ki izhajajo iz njihovega geografskega in gospodarskega položaja.
               
               
                  Po prilagoditvi kvote se bo za prihodnjo obravnavo kvot in njihove utemeljitve Komisija morala opreti na analize, ki jih bo predložila Francija do 31. julija 2017 v okviru vmesnega pregleda, ki je določen s Sklepom št. 189/2014/EU z dne 20. februarja 2014.
               
            
            
               •Skladnost z drugimi politikami Unije
            
            
               
                  V skladu s členom 349(3) Pogodbe o delovanju Evropske unije (Lizbonska pogodba) Svet sprejme ukrepe ob upoštevanju posebnih značilnosti in omejitev najbolj oddaljenih regij, ne da bi s tem ogrozil celovitost in povezanost pravnega reda Unije, vključno z notranjim trgom in skupnimi politikami. Sklep št. 189/2014/EU in parametri, na katerih temelji, so šteli za skladne z drugimi politikami Unije. Povišanje kvote pomeni retroaktivno in omejeno prilagoditev, s katero se je kvota povečala na stopnjo, ki ustreza letnim stopnjam rasti, ki jih je Svet že predvidel. Ostali parametri Sklepa št. 189/2014/EU ostanejo nespremenjeni. V teh okoliščinah povečanje letne kvote 120 000 hektolitrov čistega alkohola na 144 000 hektolitrov čistega alkohola ne more vplivati na skladnost Sklepa št. 189/2014/EU z drugimi politikami Unije.
               
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               
                  Člen 349 Lizbonske pogodbe – Pogodbe o delovanju Evropske unije (PDEU).
               
            
            
                •Subsidiarnost (za neizključno pristojnost)
            
            
               
                  Samo Svet lahko na podlagi člena 349 PDEU sprejme posebne ukrepe v korist najbolj oddaljenih regij zaradi obstoja stalnih prikrajšanosti, ki vplivajo na njihov ekonomski in socialni položaj, s katerimi se prilagodi uporaba pogodb za te regije, vključno s skupnimi politikami.
               
               
                  Predlog sklepa Sveta je torej v skladu z načelom subsidiarnosti.
               
            
            
               •Sorazmernost
            
            
               
                  V skladu z načelom sorazmernosti ukrepi Unije vsebinsko in formalno ne bi smeli presegati tistega, kar je potrebno za doseganje ciljev Pogodb. Kvota 144 000 hektolitrov čistega alkohola ustreza predvideni stopnji rasti in količini, ki je posledica uporabe navedene stopnje rasti do konca leta 2016. V pravnem okviru Sklepa št. 189/2014/EU je edini način za doseganje višje kvote od 1. januarja 2016, s čimer bi dosegla raven, ki ustreza stopnji rasti v višini 3,2 %, sprememba obstoječega sklepa z učinkom za nazaj. Ukrep vsebinsko in formalno torej ne presega tistega, kar je potrebno za doseganje ciljev, določenih v členu 349 PDEU.
               
            
            
               •Izbira instrumenta
            
         
         
            
               
                  Glej točko sorazmernost.
               
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               
                  1. Iz člena 349, prvi odstavek, PDEU, kot ga je razložilo Sodišče v skupni zadevi C-132/14 in C-136/14, je razvidno, da se „posebni ukrepi“ iz tega člena sprejmejo „ob upoštevanju strukturno pogojenih socialnih in gospodarskih razmer“ najbolj oddaljenih regij, katerih razvoj „močno otežujejo“ nekateri dejavniki „zaradi svoje stalnosti in součinkovanja“. Navedeni dejavniki so tako predstavljeni v členu 349, prvi odstavek, PDEU kot okoliščine, ki otežujejo strukturno pogojene socialne in gospodarske razmere v najbolj oddaljenih regijah, ki jih mora Svet v skladu s členom 349, tretji odstavek, PDEU upoštevati pri sprejetju posebnih ukrepov. (Sodba Sodišča (veliki senat) z dne 15. decembra 2015 v združenih zadevah C-132/14 do C-136/14, točki 67 in 68). Glede na zgoraj navedeno stališče Sodišča in iz razlogov, pojasnjenih v nadaljevanju, Komisija meni, da je nujno retroaktivno povečanje kvote, upravičene do znižane trošarinske stopnje, s 120 000 hektolitrov čistega alkohola na 144 000 hektolitrov čistega alkohola edini primeren ukrep:
               
               
                  – proizvajalci tradicionalnega ruma niso mogli v zadostni meri dostopati do trga celinske Francije. Predvidena stopnja rasti je na koncu leta 2016 ustrezala kvoti 144 400 hektolitrov čistega alkohola. Zato retroaktivno povečanje kvote za leto 2016 na 144 000 hektolitrov čistega alkohola omogoča le uskladitev kvote s stopnjami rasti, ki jih je Svet že predvidel;
               
               
                  – gospodarski okvir sta Komisija in Svet že opredelila in določila; 
               
               
                  – hitro in retroaktivno povečanje je nujno, da se prepreči neposredna in morda nepopravljiva škoda za proizvajalce;
               
               
                  – podatki Eurostata kažejo na občutno zmanjšanje izvoza za „tradicionalni“ rum, proizveden v zadevnih najbolj oddaljenih regijah, v EU; 
               
               
                  – podatki kažejo izgubo tržnega deleža tega tradicionalnega ruma v drugih državah članicah Unije v korist proizvajalcev iz tretjih držav;
               
               
                  – uvoz ruma iz drugih tretjih držav, danega v promet v celinski Franciji, se je veliko bolj razvil;
               
               
                  – ostali parametri Sklepa št. 189/2014/EU ostanejo nespremenjeni.
               
               
                  2. Gre za ukrep za prilagajanje na omejene ekonomske posledice, ki trenutno ne utemeljujejo stroškov, povezanih z oceno učinka. V tem primeru je povečanje kvote z retroaktivnim učinkom od 1. januarja 2016 edina možnost za zagotovitev, da „tradicionalni rum“ iz teh najbolj oddaljenih regij še naprej ostaja konkurenčen na trgu Unije. 
               
               
                  Poleg tega je neodvisna gospodarska analiza, ki so jo izvedle službe Komisije z namenom oceniti, če Direktiva 92/83/EGS ostaja ustrezna svojemu namenu, ki je bila zaključena julija 2016
                     5
                  , ugotovila, da uvoženi tradicionalni rum iz Guadeloupa, Francoske Gvajane, Martinika in Reuniona v Francijo predstavlja le majhen del skupne porabe alkohola v Franciji, in da zato znižana davčna stopnja ne bi smela povzročati izkrivljanja konkurence na trgu ruma v Franciji. V teh okoliščinah je vpliv tega uvoza na delovanje enotnega trga še manj verjeten.
               
               
                  Ti sklepi so bili objavljeni in z vsemi zainteresiranimi stranmi so bila opravljena posvetovanja. Čeprav študija ni bila posebej usmerjena na povečanje kvote za tradicionalni rum iz Guadeloupa, Francoske Gvajane, Martinika in Reuniona, ki so upravičeni do znižane stopnje v celinski Franciji, Komisija ugotavlja, da nobeden od več kot 750 prispevkov, prejetih in preverjenih v okviru tega posvetovanja, ni vseboval trditev ali drugih informacij, ki bi zahtevale nadaljnje analize
                     6
                  . 
               
            
            
               •Posvetovanja z zainteresiranimi stranmi
            
            
               
                  Glej zgornji odstavek.
               
               
                  Po takojšnji prilagoditvi kvote se bo Komisija morala opreti na analize, ki jih bo predložila Francija do 31. julija 2017 v okviru vmesnega pregleda, ki je določen s Sklepom št. 189/2014/EU z dne 20. februarja 2014. V okviru tega pregleda bo ponovno opravljeno posvetovanje z vsemi zainteresiranimi stranmi.
               
            
            
               •Zbiranje in uporaba strokovnih mnenj
            
            
               
                  Glej zgoraj „Naknadne ocene/preverjanja ustreznosti obstoječe zakonodaje“
               
            
            
               •Ustreznost in poenostavitev ureditve
            
         
         
            
               
                  Ni relevantno.
               
            
            
               •Temeljne pravice
            
            
               
                  Ni relevantno.
               
            
            
               4.PRORAČUNSKE POSLEDICE
            
            
               
                  Predlog nima proračunskih posledic.
               
            
            
               2017/0127 (CNS)
            
            
               Predlog
            
            
               SKLEP SVETA
            
            
               o spremembi Sklepa Sveta št. 189/2014/EU o dovoljenju Franciji, da uporabi znižano stopnjo nekaterih posrednih davkov na „tradicionalni“ rum, proizveden na Guadeloupu, v Francoski Gvajani, na Martiniku in Reunionu, ter o razveljavitvi Odločbe 2007/659/ES
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 349 Pogodbe,
            
            
               ob upoštevanju predloga Evropske komisije,
            
            
               po posredovanju osnutka zakonodajnega akta nacionalnim parlamentom, 
            
            
               ob upoštevanju mnenja Evropskega parlamenta
                  7
               , 
            
            
               ob upoštevanju mnenja Evropskega ekonomsko-socialnega odbora
                  8
               , 
            
            
               ob upoštevanju mnenja Odbora regij
                  9
               , 
            
            
               po posebnem zakonodajnem postopku, 
            
            
               ob upoštevanju naslednjega:
            
            
               (1)V skladu s členom 1 Sklepa Sveta št. 189/2014/EU
                  10
                je bilo Franciji dovoljeno, da v celinski Franciji še naprej uporablja trošarinsko stopnjo, ki je nižja od polne stopnje za alkohol iz člena 3 Direktive Sveta 92/84/EGS
                  11
               , ter uporablja znižano davčno stopnjo za t.i. davek „cotisation sur les boissons alcooliques“ (ali „VSS“), ki je nižji od polne stopnje, ki se uporablja v skladu s francosko nacionalno zakonodajo za „tradicionalni“ rum, proizveden na Guadeloupu, v Francoski Gvajani, na Martiniku in Reunionu.
            
            
               (2)V skladu s členom 3 zgoraj navedenega sklepa se znižane trošarinske stopnje in stopnje VSS za „tradicionalni“ rum omejijo na letno kvoto 120 000 hektolitrov čistega alkohola.
            
         
         
            
               (3)Francoski organi so 22. septembra 2016 zaprosili Komisijo, naj predstavi predlog za tehnično prilagoditev, ki bi letno kvoto 120 000 hektolitrov čistega alkohola povečala na 144 000 hektolitrov čistega alkohola. Zahtevku je bilo priloženo poročilo, ki združuje informacije, ki upravičujejo zahtevano prilagoditev. Proizvajalci tradicionalnega ruma leta 2016 niso mogli v zadostni meri dostopati do trga celinske Francije. Predvidene stopnje rasti so zahtevale kvoto 144 400 hektolitrov čistega alkohola in ta količina je bila dosežena konec leta 2016. Letno kvoto 120 000 hektolitrov čistega alkohola bi bilo zato treba povečati na 144 000 hektolitrov čistega alkohola. Ukrepi, odobreni s Sklepom Sveta št. 189/2014/EU bodo predmet analize in poglobljene revizije celotnega sistema. Navedena analiza bo upoštevala poročilo Francije, kakor je določeno v členu 4 Sklepa št. 189/2014/EU.
            
            
               (4)Kvota 120 000 hektolitrov čistega alkohola za leto 2016 je bila porabljena že pred koncem leta 2016 in brez retroaktivnega povečanja te kvote od 1. januarja 2016, bo škoda za proizvajalce velika in najverjetneje nepopravljiva. Razmerja med proizvajalci ruma in velikimi trgovci na drobno so v Franciji urejena z letnimi pogodbami, ki določajo obveznost dobavljenih letnih količin, nakupno ceno ter morebitna povračila in promocije. Iztek veljavnosti kvot je prinesel nepredvideno povišanje davka za nazaj, in sicer za količine, ki presegajo kvoto, medtem ko proizvajalci niso mogli na začetku leta, ko se sklepajo sporazumi, predvideti, kakšna je verjetnost, da bodo kvote presežene in v kakšnem obsegu. Brez retroaktivnega povečanja kvote bodo proizvajalci ruma utrpeli velike izgube v zvezi s količinami, ki presegajo kvoto. Zato je treba odobriti retroaktivno povečanje kvote od 1 januarja 2016.
            
            
               (5)Ostali parametri Sklepa št. 189/2014/EU ostajajo nespremenjeni in neodvisna gospodarska analiza, ki so jo izvedle službe Komisije in je bila zaključena julija 2016, je potrdila, da uvoženi tradicionalni rum iz Guadeloupa, Francoske Gvajane, Martinika in Reuniona v Francijo predstavlja le majhen del skupne porabe alkohola v Franciji. Zato znižana davčna stopnja ne bi smela povzročati izkrivljanja konkurence na trgu ruma v Franciji, še toliko manj pa na enotnem trgu.
            
            
               (6)Ta sklep ne posega v morebitno uporabo členov 107 in 108 PDEU.
            
            
               (7)Sklep št. 189/2014/EU bi bilo zato treba ustrezno spremeniti –
            
            
               SPREJEL NASLEDNJI SKLEP:
            
            
               Člen 1
            
            
               1. V členu 3 Sklepa št. 189/2014/EU se odstavek 1 nadomesti z naslednjim: 
            
            
               ,,1.  Znižane trošarinske stopnje in stopnje VSS iz člena 1, ki se uporabljajo za rum iz člena 2, se omejijo na letno kvoto 120 000 hektolitrov čistega alkohola za obdobje do 31. decembra 2015. Za obdobje od 1. januarja 2016 do 31. decembra 2020 so te stopnje omejene na letno kvoto 144 000 hektolitrov čistega alkohola.“
            
            
               Člen 2
            
            
               Ta sklep začne veljati dan po objavi v Uradnem listu Evropske unije.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  Odločba Sveta (2002/166/ES) z dne 18. februarja 2002 o dovoljenju Franciji, da podaljša uporabo znižane trošarinske stopnje za „tradicionalni“ rum, proizveden v njenih čezmorskih departmajih, UL L [55] z dne [26.2.2002], str. [33].
               
               
                  
                     (2)
                  Odločba Sveta (2007/659/ES) z dne 9. oktobra 2007 o dovoljenju Franciji, da uporabi znižano trošarinsko stopnjo za „tradicionalni“ rum, proizveden v 
                     francoskih čezmorskih departmajih, in razveljavitvi Odločbe 2002/166/ES, UL L 270, 13.10.2007, str.12.
               
               
                  
                     (3)
                  Sklep Sveta št. 896/2011/EU z dne 19. decembra 2011 o spremembi Odločbe 2007/659/ES v zvezi z obdobjem njene uporabe in letno kvoto, upravičeno do znižane trošarinske stopnje, UL L 345, 29.12.2011, str. 18.
               
               
                  
                     (4)
                  Sklep Sveta št. 189/2014/EU z dne 20. februarja 2014 o dovoljenju Franciji, da uporabi znižano stopnjo nekaterih posrednih davkov na „tradicionalni“ rum, proizveden na Guadeloupu, v Francoski Gvajani, na Martiniku in Reunionu, ter o razveljavitvi Odločbe 2007/659/ES, UL L [59] [28.2.2014], str. [1].
               
               
                  
                     (5)
                  Stran 28 Poročila in Priloga 7 (strani od 17 do 20),
                  
                     https://circabc.europa.eu/sd/a/3e197d56-02d3-4efd-b056-5b7d53b8e196/Evaluation%20of%20Council%20Directive%2092-83-EEC%20on%20the%20harmonisation%20of%20the%20structures%20of%20excise%20duties%20on%20alcohol%20and%20alcoholic%20beverages.pdf.
                  
               
               
                  
                     (6)
                  
                  
                     https://circabc.europa.eu/sd/a/c1011602-0d01-4d97-9ce1-56a23fa57929/Appendix%209a%20-%20Open%20public%20consultation%20summary%20report.pdf.
                  
               
               
                  
                     (7)
                  UL C ,, str. .
               
               
                  
                     (8)
                  Sklep Sveta št. 189/2014/EU z dne 20. februarja 2014 o dovoljenju Franciji, da uporabi znižano stopnjo nekaterih posrednih davkov na „tradicionalni“ rum, proizveden na Guadeloupu, v Francoski Gvajani, na Martiniku in Reunionu, ter o razveljavitvi Odločbe 2007/659/ES (UL L 59, 28.2.2014, str. 1).
               
               
                  
                     (9)
                  Direktiva Sveta 92/84/EGS z dne 19. oktobra 1992 o približevanju trošarinskih stopenj za alkohol in alkoholne pijače (UL L 316, 31.10.1992, str. 29).